CELEX: C2006/261/70
Language: sl
Date: 2006-10-28 00:00:00
Title: Zadeva F-81/06: Tožba, vložena 21. julija 2006 — Duyster proti Komisiji

28.10.2006   
            
            
               SL
            
            
               Uradni list Evropske unije
            
            
               C 261/34
            
         Tožba, vložena 21. julija 2006 — Duyster proti Komisiji
   (Zadeva F-81/06)
   (2006/C 261/70)
   Jezik postopka: nizozemščina
   Stranki
   
      Tožeča stranka: Tineke Duyster (Oetrange, Luxembourg) (zastopnik: W.H.A.M. van den Muijsenbergh, avocat)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               tožba naj se razglasi za dopustno v celoti;
            
         
               —
            
            
               razglasi naj se ničnost odločb organa, pristojnega za imenovanje (OPI) z dne 8. novembra 2005 in z dne 11. maja 2006;
            
         
               —
            
            
               tožeči stranki naj se odobrijo odškodnina in obresti za nastalo škodo;
            
         
               —
            
            
               podredno naj se v celoti ali delno ugodi zgoraj navedenim predlogom ali se sprejme odločba, s katero se v celoti ali delno ugodi zahtevam tožeče stranke z dne 5. in 13. julija 2005;
            
         
               —
            
            
               toženi stranki naj se naloži plačilo stroškov.
            
         Tožbeni razlogi in bistvene trditve
   Tožeča stranka je že v okviru zadev F-51/05 (1) in F-18/06 (2) je tožeča stranka že izpodbijala dejstvo, da ji je Komisija sprva določila starševski dopust za obdobje od 1. novembra 2004 do 30. aprila 2005, nato pa je z dopisom z dne 17. novembra 2005 za začetek starševskega dopusta določila datum 8. november 2004.
   V tej zadevi tožeča stranka izpodbija odločbi, s katerima je Komisija kot nedopustne zavrgla njene zahtevke, vložene za pridobitev odškodnine in obresti na podlagi člena 288 ES in člena 90(1) Kadrovskih predpisov, glede približno 50 točk v zvezi z domnevno malomarnim ravnanjem služb Komisije.
   V podporo svoji tožbi zoper odločbo o nedopustnosti se tožeča stranka sklicuje zlasti na: i) obstoj zmotnih dejstev na podlagi odločb; ii) kršitev vsebine in smisla člena 90(1) in (2) Kadrovskih predpisov; iii) obstoj protislovij; iv) nejasnost odločb; v) dejstvo da OPI napačno razlaga in/ali uporablja sodno prakso v zvezi s členom 288 ES in členom 90 Kadrovskih predpisov; vi) dejstvo, da OPI uporablja zmotne dokaze; vii) kršitev načel sorazmernosti, zaupanja v pravo, enakega obravnavanja in pravne varnosti ter kršitev načela tehtanja interesov, nespoštovanje dolžnosti delodajalca da obvešča, kršitev načela dobre uprave in pravice do pravnega sredstva.
   
      (1)  UL C 217, 3.9.2005 (zadeva, najprej vpisana pri Sodišču prve stopnje Evropskih skupnosti pod številko T-249/05 in odstopljena Sodišču za uslužbence Evropske unije s sklepom z dne 15.12.2005).
   
      (2)  UL C 154, 1.7.2006.